EkBass/fiwiki-20250220-pages-articles huggingface dataset:
Al-Azharin yliopisto

Al-Azharin yliopisto () on yli tuhat vuotta vanha oppilaitos Egyptin pääkaupungissa Kairossa. Se on perustettu noin vuonna 970 ja oli alkujaan madrassa. Al-Azharin yliopisto on maailman sunnimuslimien oppineisuuden ja arabiankielisen kirjallisuuden keskus. Vuonna 1961 yliopiston ohjelmaan lisättiin esimerkiksi tekniikan ja lääketieteen tiedekunnat. Ne poikkeavat kuitenkin muiden yliopistojen samannimisistä tiedekunnista, sillä asioita tarkastellaan niissä sekä kokeellisesta että uskonnollisesta näkökulmasta. == Kannanottoja == Al-Azharin yliopisto vaatii muslimeilta maailmanlaajuista boikottia ruotsalaisia ja hollantilaisia tuotteita vastaan vuonna 2023. Vaatimus tehtiin, kun poliitikko Rasmus Paludan väitti polttaneensa Koraanin Tukholmassa ja Pegida-liikkeen Hollannin johtaja Edwin Wagensveld ilmoitti repineensä Koraania. Tiedosto:Egypt, Cairo, The courtyard of Al-Azhar.jpg|Al- Azhar sisäpuolelta. Tiedosto:Egypt Anatomy lesson 20 June 1829.jpg|Anatomian oppitunti vuonna 1829. Tiedosto:Azhar flooplan.svg|Al-Azharin yliopiston pohjapiirustus. == Lähteet == == Aiheesta muualla == * Luokka:Kairon rakennukset ja rakennelmat Luokka:Egyptin yliopistot ja korkeakoulut Luokka:Seulonnan keskeiset artikkelit Luokka:Islamilaiset madrasat
Back from the Dead

Back from the Dead on vuonna 1997 julkaistu yhdysvaltalaisen death metal -yhtye Obituaryn albumi. Se oli yhtyeen viimeinen albumi ennen heidän kuuden vuoden taukoaan vuoteen 2003 asti. Back from the Dead oli ensimmäinen albumi, jota ei tuottanut yhtyeen pitkäaikainen avustaja Scott Burns. Jotkut albumin kopioista sisälsivät live-esiintymisiä ja animaatioita. ==Kappaleet== # # # # # # # # # # # ==Kokoonpano== * John Tardy – laulu * Allen West – kitarat * Trevor Peres – kitarat * Frank Watkins – basso * Donald Tardy – rummut == Aiheesta muualla == * * Luokka:Obituaryn albumit Luokka:Vuoden 1997 albumit
Jekaterinburgin sirkus

Jekaterinburgin sirkus () on sirkusrakennus Jekaterinburgin kaupungissa Venäjällä. Se sijaitsee Isetjoen rannalla. Jekaterinburgin sirkukseen mahtuu kerralla noin 2600 ihmistä. Alkuperäinen vuonna 1970 valmistunut sirkus oli rakennettu puusta, mutta se tuhoutui tulipalossa vuonna 1976. Uusi sirkusrakennus rakennettiin betonista ja teräksestä vuonna 1980. == Lähteet == ==Aiheesta muualla== * Jekaterinburgin sirkuksen sivusto Luokka:Sirkukset Sirkus
Trento-luokka

Trento-luokka oli Italian kuninkaallisen laivaston kahden tai kolmen 1920 lopulla rakennetun aluksen muodostama raskas risteilijäluokka. Luokkaan kuului kolme alusta mikäli Bolzano lasketaan luokkaan kuuluvaksi. Alukset palvelivat toisessa maailmansodassa. == Suunnittelu == Italian laivaston ensimmäiset kahdeksan tuuman tykein varustetut nk. sopimusristeilijät sisällytettiin vuosien 1924–1925 laivasto-ohjelmaan. Alusten suunniteltu uppouma oli sopimuksen mukainen 10 000 tonnia, mutta valmistuessaan niiden uppouma ylitti suunnitellun. Alukset oli suunniteltu hyvin nopeiksi, mutta suojan kustannuksella, ja ne olivatkin maailman nopeimmat ensimmäisen sukupolven sopimuksen voimaanastuttua valmistuneet raskaat risteilijät.Gardiner, Robert s, 291 Alusten suojana oli sisäosiin rakennettu neliön muotoinen citadelli, joka jatkui kahdeksan metriä etummaisen tykkitornin etupuolelle ja viisi metriä takimmaisen tornin taakse. Seinämän paksuus oli 70 millimetriä, mikä kytkeytyi 50 millimetrin panssarikanteen. == Alukset == Trento-luokan risteilijätWhitley, M. J. s. 145 Nimi Telakka Kölinlasku Vesille Valmis Kohtalo RN Trento OTO, Livorno 8. helmikuuta 1925 4. lokakuuta 1927 3. huhtikuuta 1929 upotettu 15. kesäkuuta 1942 RN Trieste Stabilimento Tecnico Triestino, Trieste 22. kesäkuuta 1925 24. lokakuuta 1926 21. joulukuuta 1928 upotettu 10. huhtikuuta 1943 ==Lähteet== * * === Viitteet === *
RN Trieste (1926)

RN Trieste () oli Italian kuninkaallisen laivaston Trento-luokan raskas risteilijä toisessa maailmansodassa. Alus upposi Yhdysvaltain ilmavoimien B-24 lentokoneiden hyökkäyksessä 10. huhtikuuta 1943 La Maddalenaan Sardiniaan. == Valmistus == Alus tilattiin Triestestä Stabilimento Tecnico Triestinolta, missä köli laskettiin 22. kesäkuuta 1925. Alus laskettiin vesille 24. lokakuuta 1926 ja valmistui 21. joulukuuta 1928. == Palvelus == Palvelukseen otettaessa alus liitettiin risteilijäosastoon, kunnes se siirrettiin lokakuussa 1929 lippulaivaksi 1. laivueeseen. Alus siirrettiin edelleen 3. viirikköön, jonka lippulaivana se oli 18. kesäkuuta 1935 – 15. helmikuuta 1938.Whitley, M. J. s. 124 Toisessa maailmansodassa alus osallistui sotatoimiin, kunnes siihen osui 21. marraskuuta 1941 Britannian kuninkaallisen laivaston sukellusveneen HMS Utmostin laukaisema torpedo. Pahoin vaurioitunut alus pääsi vain vaivoin Messinaan. Korjausten päätyttyä alus palasi vuoden 1942 puolivälissä palvelukseen, jolloin se aloitti liittoutuneiden Maltan saattueiden torjunnan sekä akselivaltojen Pohjois-Afrikan saattueiden suojaamisen. Trieste upposi 10. huhtikuuta 1943 Yhdysvaltain maavoimien ilmavoimien Boeing B-24 -koneiden hyökkäyksessä La Maddalenan satamaan. ==Lähteet== * * * === Viitteet === Luokka:Trento-luokan risteilijät Luokka:Italialaiset toisen maailmansodan risteilijät Luokka:Stabilimento Tecnico Triestino
Jussi Ridanpää

Jussi Tuomas Ridanpää (s. 1981) on suomalainen radio- ja televisioesiintyjä, sekä yrittäjä. ==Tapahtumiin liittyvät työt== Ridanpään tapahtumapalveluita tuottava yritys myy konserttikiertueita, tarjoaa dj- sekä juontopalveluita ja toteuttaa klubeja ja festivaaleja. ==TV- ja radiotyöt== Ridanpää on työskennellyt urallaan muun muassa Yle TV2:n VoiceOut! -musiikkiohjelman reportterina ja teki yhden tuotantokauden Neloselle ja Jimille Hurma-nimistä ohjelmaa Henna Pihlajan kanssa. Hurmassa Ridanpää kokeili extremelajeja suomalaisten julkisuuden henkilöiden kanssa. Hän muun muassa hyppäsi laskuvarjolla Jone Nikulan kanssa, seinäkiipeili Ville Virtasen (Darude) kanssa ja riippuliiti Jasper Pääkkösen kanssa. Ridanpää työskenteli radiokanava NRJ:n juontajana toukokuusta 2005. Sinä aikana hän juonsi NRJ:n viikonloppua, NRJ:n iltapäivää, toimi NRJ:n aamun kesätuuraajana ja teki koko tämän ajan musiikkilistaohjelmaa NRJ Eurohot 30. Myöhemmin Ridanpää tunnettiin juontajana iltaohjelmassa, jossa listattiin NRJ:n 10 toivotuinta kappaletta ja toteutettiin kuuntelijoiden musiikkitoiveita. Marraskuussa 2013 hän aloitti Loop-radiokanavan uuden aamuohjelman Loopin aamu juontamisen. Marraskuun 2021 lopussa hän aloitti HitMix-radiokanavan aamuohjelman HitMixin Heräämö juontamisen juontajakollegansa Karoliina Tuomisen kanssa. ==Muut tehtävät== Ridanpää on merkitty levy-yhtiö AXR:n syksyllä 2011 julkaiseman Party Boxxx – Vuoden Bilekokoelma – Rakkauden Kesä -levyn tuottajaksi ja toteuttajaksi. Lisäksi hän on tuottanut ja toteuttanut kesällä 2012 AXR levy-yhtiölle Summer Up 10-vuotisjuhlakokoelman. ==Lähteet== Luokka:Vuonna 1981 syntyneet Luokka:Elävät henkilöt Luokka:Suomalaiset radiotoimittajat
Sibirjakovinsaari

Sibirjakovinsaari () on Venäjälle kuuluva asumaton saari Karanmeressä, Jeniseinlahden suulla. Saaren pinta-ala on 847 neliökilometriä, rantaviiva on 129,7 kilometriä pitkä ja saaren korkein paikka on 33 metrin korkeudella merenpinnasta. Saari on nimetty Aleksandr Sibirjakovin mukaan. == Lähteet == Luokka:Karanmeri Luokka:Venäjän saaret Luokka:Krasnojarskin aluepiiri
Leena Puotiniemi

Leena Puotiniemi (o.s. Ahonen, s. 19. maaliskuuta 1976 Helsinki) on suomalainen kestävyysjuoksija. Hän edusti vuoteen 2007 Pakilan Vetoa ja sittemmin IF Länkeniä. Puotiniemi alkoi juosta kilpaa vasta 27-vuotiaana, ja viisi vuotta myöhemmin hän alkoi harjoitella ammattimaisesti. Maratonilla Puotiniemi alitti kolmen tunnin rajan vuonna 2009. Hän saavutti Kalevan kisoissa 10 000 metrin juoksussa hopeaa vuonna 2011 ja pronssia 2010. Hän on maratonin Suomen mestari vuodelta 2011, puolimaratonin SM-kilpailuissa hän on ollut toinen 2011 ja kolmas 2010. Puotiniemi edusti Suomea maaottelussa ensimmäisen kerran 2010 sijoittuen 10 000 metrillä viidenneksi. Hänet valittiin Lontoon vuoden 2012 kesäolympialaisten Suomen joukkueeseen, mutta kisoihin valmistautumista haittasi takareiden hamstring-syndrooma. Puotiniemen sijoitus oli lopulta 87. ajalla 2.42.01Maratonin kulta Etiopiaan, Puotiniemi 87:s. Puotiniemi voitti Helsinki City Marathonin vuosina 2010, 2011 ja 2013. Puotiniemi on ammatiltaan ruotsin kielen opettaja. == Henkilökohtaiset ennätykset == === Ulkoradat === Matka Aika Paikka Päivä 5 000 m 17.12,12 Mikkeli 30. heinäkuuta 2011 10 000 m 34.15,72 Helsinki 9. syyskuuta 2011 Puolimaraton 1.14.26 Vantaa 9. lokakuuta 2011 Maraton 2.35.54 Berliini 25. syyskuuta 2011 == Lähteet == == Aiheesta muualla == *Ylen Elävä Arkisto: Leena Puotiniemi – vahingossa olympialaisiin Luokka:Suomalaiset kestävyysjuoksijat Luokka:Vuonna 1976 syntyneet Luokka:Elävät henkilöt
Castlereagh Spartans

Castlereagh Spartans on jääkiekkojoukkue Belfastista, Pohjois-Irlannista. Joukkue pelaa Irlannin pääsarjassa Irish Ice Hockey Leaguessa. Kotipelit joukkue pelaa Odyssey Arenalla, Belfastissa, johon mahtuu 7 100 katsojaa. ==Aiheesta muualla== *Castlereagh Spartans Official Website Luokka:Belfast Luokka:Pohjoisirlantilaiset jääkiekkoseurat
Arjun Rampal

Arjun Rampal (s. 26. marraskuuta 1972 Jabalpur, Madhya Pradesh, Intia) on intialainen näyttelijä, elokuvatuottaja, televisiojuontaja ja entinen malli. Hän näyttelee hindinkielisissä elokuvissa ja on voittanut National Film Awards -palkinnon sekä Filmfare Awards -palkinnon, molemmat elokuvasta Rock On!! (2008). == Yksityiselämä == Rampal meni naimisiin entisen Miss Intian Mehr Jesian kanssa vuonna 1998. Heillä on kaksi tytärtä (s. 2002 ja 2005). He muuttivat erilleen vuonna 2018 ja avioero astui voimaan vuonna 2019. Lapset jäivät asumaan äitinsä luo. Rampalin tyttöystävä Gabriella Demetriades synnytti parin pojan heinäkuussa 2019. Heidän toinen poikansa syntyi heinäkuussa 2023. == Filmografia == Vuosi Elokuva Rooli Muuta 2001 Pyaar Ishq Aur Mohabbat Gaurav Moksha Vikram Sehgal 2002 Deewaanapan Suraj Saxena Aankhen Arjun Verma Dil Hai Tumhaara Dev Khanna 2003 Dil Ka Rishta Jai Mehta Tehzeeb Salim Mirza 2004 Asambhav Kapteeni Aditya Arya 2005 Vaada Rahul Elaan Arjun Yakeen Nikhil Oberoi Ek Ajnabee Shekhar Verma 2006 Humko Tumse Pyaar Hai Rohit Darna Zaroori Hai Kunal Kabhi Alvida Naa Kehna Jai Don Jasjit Ahuja Alag Erikoisesiintyminen laulussa ”Sabse Alag” I See You Raj Jaiswal 2007 Honeymoon Travels Pvt. Ltd. Jignesh Om Shanti Om Mukesh Mehra 2008 The Last Lear Siddharth EMI Ryan Rock On!! Joseph ”Joe” Mascarenhas Parhaan miessivuosan National Film Awards -palkinto Parhaan miessivuosan Filmfare Awards -palkinto 2009 Fox Arjun Kapoor 2010 Housefull Majuri Krishna Rao Raajneeti Prithviraj Pratap Parhaan miessivuosan Filmfare Awards -ehdokkuus We Are Family Aman 2011 Rascals Anthony Ra.One Ra.One 2012 Heroine Aryan Khanna Chakravyuh Adil Khan Ajab Gazabb Love Karan Singh Chauhan/Arjun Singh Chauhan 2013 Inkaar Rahul Verma D-Day Rudra Pratap Singh Satyagraha Arjun 2015 Roy Kabir 2016 Rock On 2 Joseph ”Joe” Mascarenhas Kahaani 2: Durga Rani Singh Inderjeet Singh 2017 Daddy Arun Gawli 2018 Paltan Everstiluutnantti Rai Singh Yadav 2021 Nail Polish Siddharth Jaisingh 2022 The Rapist Aftab Malik Dhaakad Rudraveer 2023 Mystery of the Tattoo Karan Abhimanyu Bhagavanth Kesari Rahul Sanghvi Telugunkielinen elokuva 2024 Crakk Dev == Lähteet == == Aiheesta muualla == * * Luokka:Intialaiset näyttelijät Luokka:Intialaiset elokuvatuottajat Luokka:Intialaiset televisiojuontajat Luokka:Intialaiset mallit Luokka:Vuonna 1972 syntyneet Luokka:Elävät henkilöt
Dublin Rams

Dublin Rams on jääkiekkojoukkue Dublinista, Irlannista. Joukkue pelaa Irlannin pääsarjassa Irish Ice Hockey Leaguessa. Dublin Rams on toinen Irlannin jääkiekon pääsarjassa pelaavasta joukkueesta, joka on kotoisin Dublinista. ==Aiheesta muualla== * Dublin Rams Official Website Luokka:Irlantilaiset jääkiekkoseurat Luokka:Dublinin urheilu
Dundalk Bulls

Dundalk Bulls on jääkiekkojoukkue Dundalkista, Irlannista. Joukkue pelaa Irlannin pääsarjassa Irish Ice Hockey Leaguessa sekä vasta perustetussa Celtic Cup Leaguessa. Dundalk Bull on Irlannin jääkiekkosarjan hallitseva mestari. ==Aiheesta muualla== *Dundalk Bulls Official Website Luokka:Irlantilaiset jääkiekkoseurat Luokka:Dublinin urheilu
Näin puhui Sarasvuo

Näin puhui Sarasvuo on Heikki Mäki-Kulmalan vuonna 2002 Vastapainon kustantamana julkaisema kirja. Teoksessa Mäki-Kulmala arvostelee Jari Sarasvuon valmennusoppien taustalla olevaa ajattelua. == Lähteet == == Aiheesta muualla == * Susanna Paasonen: Sarasvuon magia. Agricola 2.9.2002. * Erkki Karvonen: Kun tarinat eivät käy todesta. Aamulehti 8.9.2002. * Ninni Myllyoja: Tervetullutta kritiikkiä Sarasvuon opeista. Tekniikka & talous 20.9.2002. * Markus Termonen: Kuinka hyttystä ammutaan singolla. Megafoni 7.2.2003. * Jouni Avelin: Silmänkääntäjäin oppipojat. Yliopisto 2/2003. Luokka:Suomalaiset filosofian tietokirjat Luokka:Vuoden 2002 kirjat
Axel Gustaf Mellin

Axel Gustaf Mellin (2. heinäkuuta 1775 Hautaan kartano, Akaa – 19. maaliskuuta 1856 Helsinki) oli suomalainen vapaaherra ja oikeuslaitoksen virkamies.Yrjö Kotivuori, Ylioppilasmatrikkeli 1640–1852: Axel Gustaf Mellin. Verkkojulkaisu 2005. Luettu 25.12.2020 Mellinin vanhemmat olivat tilanomistaja ja vapaaherra, kornetti Berndt Johan Mellin (1744-1811) ja Agneta Juliana von Knorring (1753-1778), jonka veli oli valtiopäivämies Henrik Johan von Knorring. Axel Gustafin sisaruksia olivat vapaaherra, luutnantti Karl Johan Berntsson Mellin (1776-1817) ja Sofia Juliana Mellin (1778-1835). Axelin äiti kuoli viimeiseen synnytykseen 25-vuotiaana kun poika oli vain kolmevuotias. Axel Gustaf valmistui ylioppilaaksi Turussa vuonna 1788 ja suoritti tuomarin perustutkinnon vuonna 1792. Sen jälkeen Mellin toimi Turun hovioikeudessa auskultanttina ja notaarina ja sai varatuomarin arvon vuonna 1800. Seuraavina vuosikymmeninä hän jatkoi uraansa sekä Turun että Vaasan hovioikeudessa, mutta toimi samalla myös senaatin palveluksessa, ensin sen yleisenä esittelijäsihteerinä ja myöhemmin senaatin oikeusosaston varapuheenjohtajana lähes 25 vuoden ajan. Pitkän virkauransa aikana Mellin osallistui monien keskeisten valtiollisten kysymysten käsittelyyn niin senaatissa kuin sen työtä tukeneissa komiteoissa. Hänen puolisonsa oli keisarinna Elisabet Aleksejevnan hovinainen Magdalena Vilhelmina de Carnall (1792-1875). Heille syntyivät tyttäret: keisarinna Aleksandra Fjodorovnan hovineiti Agneta Charlotta Vilhelmina Mellin (1816-1892), joka avioitui serkkunsa vapaaherra, senaatin kopisti Gustav Adolf Mellinin (1815-1853) kanssa ja vapaaherratar Augusta Constancia Mellin (1817-1843), joka avioitui vapaaherra Anders Edvard Ramsayn kanssa vuonna 1840. Mellin hankki omistukseensa Porvoon pitäjässä sijainneen Sannäsin kartanon ja rakennutti vuosina 1836–1837 vielä nykyäänkin jäljellä olevan kartanon päärakennuksen, jonka suunnittelijana oli Carl Ludvig Engel. Samaan aikaan uudistetun kartanon puiston suunnitteli arkkitehti Paul Olsson, jonka muita töitä olivat muun muassa Hietaniemen hautausmaa Helsingissä ja Kultarannan puisto Luonnonmaalla. Mellin toimi Ritarihuoneen sihteerinä Porvoon valtiopäivillä 1809. Hän sai todellisen valtioneuvoksen arvonimen vuonna 1824 ja jäädessään eläkkeelle virkauraltaan todellisen salaneuvoksen arvon vuonna 1854. ==Lähteet== *Mellin, Axel Gustaf (1775 – 1856) (Biografiakeskus) *Sannäsin kartanon historia ===Viitteet=== Luokka:Suomalaiset juristit Luokka:Suomalaiset virkamiehet Luokka:Suomalaiset aateliset Luokka:Suomalaiset senaattorit Luokka:Suomen suuriruhtinaskunnan aatelissäädyn valtiopäivämiehet Luokka:Porvoon valtiopäivät Luokka:Vuonna 1775 syntyneet Luokka:Vuonna 1856 kuolleet
Isaac ibn Ghiyyat

Isaac ibn Ghiyyat (, ibn Ghayyath) (1038 Lucena, Espanja – 1089 Córdoba, Espanja) oli espanjalainen rabbi, Raamatun kommentaattori, filosofi, ja liturginen runoilija. Ibn Ghiyyat syntyi vuonna 1038 Lucenassa, Espanjassa, missä hän varttui ja myös johti rabbiinisen sisäoppilaitoksen tapahtumia. Toisien viranomaisten mukaan hän oli talmud ja posek Isaac Alfasin opettaja, kun taas toisien mukaan he olivat opiskelijatoverit. Ibn Ghiyyatin tunnetuimmat oppilaat olivat oma poikansa Judah ibn Ghayyatin lisäksi myös Joseph ibn Sahl ja Moses ibn Ezra. Talmudilainen soturi ja valtiomies Samuel ibn Naghrela ja tämän poika Joseph pitivät Ibn Ghiyyatia suuressa arvossa, ja Joseph-pojan kuolemansa jälkeen (vuonna 1066) Ibh Ghiyyat valittiin hänen tilalleen Lucenan rabbiksi, jona hän työskenteli kuolemaansa asti. Ibn Ghiyyat kirjoitti kokoelman festivaaleja koskevia rituaalilakeja, joka julkaistiin nimikkeellä Sha'are Simḥah, ja jonka pesahia koskevat lait julkaistiin uudelleen vuonna 1864 Berliinissä nimikkeellä Hilkot Pesaḥim. Hän kirjoitti myös filosofisen selostuksen Saarnaajan kirjasta, mutta tämä teos tunnetaan ainoastaan myöhempien kirjailijoiden lainausten kautta. Hänen merkittävimmät teokset ovat liturgisia runoja, ja hänen virret löytyvät rukouskirjasta Maḥzor of Tripoli otsikolla Sifte Renanot. == Lähteet == * Luokka:Rabbit Luokka:Espanjalaiset runoilijat
Taistolaisuuden harmaa kirja

Taistolaisuuden harmaa kirja on Heikki Mäki-Kulmalan vuonna 2004 julkaisema kirja taistolaisuudesta. Teos on vastine Ilkka Kylävaaran Taistolaisuuden mustalle kirjalle. == Lähteet == == Aiheesta muualla == * Veli-Pekka Leppänen: Seitsemänkymmenluvun kummajainen. Helsingin Sanomat 4.12.2004. * Kai Hirvasnoro: Taistolaisten aatteen hurmio ja luopumisen tuska. Kansan Uutisten Viikkolehti, joulukuu 2004. * Timo Kallinen: Harmaa Heikki. Tiedonantaja 28.1.2005. Luokka:Suomalaiset politiikan tietokirjat Luokka:Vuoden 2004 kirjat Luokka:Taistolaisuus
Mikael Talasjoki

Mikael Talasjoki (s. 27. maaliskuuta 1979 Helsinki) on suomalainen estejuoksija, keskimatkojen juoksija ja kestävyysjuoksija. Hän edustaa Helsingin Kisa-Veikkoja. Häntä ovat valmentaneet Jan Vorselman ja vuodesta 2001 Tommy Ekblom. Talasjoki sijoittui 1996 Kapkaupungin maastojuoksun MM- kilpailuissa alle 20-vuotiaiden sarjassa 98:nneksi. Saman ikäluokan MM- kilpailuissa Sydneyssä hän karsiutui 3 000 metrin estejuoksun alkuerissä. Hän oli Torinossa 1997 maastojuoksun MM-kilpailujen alle 20-vuotiaiden sarjassa 101:s ja Suomi joukkuekilpailussa 16:s. Seuraavana vuonna hän karsiutui Annecyn alle 20-vuotiaiden MM-kilpailuissa 3 000 metrin estejuoksun alkuerissä sekä sijoittui saman ikäluokan maastojuoksun EM-kilpailuissa Ferrarassa 34:nneksi ja joukkuekilpailussa 11:nneksi. Vuonna 1999 hän sijoittui Göteborgin alle 23-vuotiaiden EM-kilpailuissa 3 000 metrin estejuoksussa 12:nneksi. Talasjoki on edustanut Suomea aikuisten maaotteluissa ja Euroopan cupin kilpailuissa vuodesta 1999. Hän on sijoittunut 3 000 metrin estejuoksun maaottelukilpailuissa toiseksi Göteborgissa 1999, 2001, 2005 ja 2007. Hän oli toinen myös Euroopan cupin ykkösliigassa Gävlessä 2005. Talasjoki on saanut Kalevan kisoissa pronssia 1 500 metrillä 2006. 3 000 metrin estejuoksussa hän on ollut toinen 2004, 2006, 2007 ja 2010 sekä kolmas 2005 ja 2008. Viestijuoksun SM-kilpailuissa hän on saanut kultaa 4 × 800 metrillä 2007, 2008 ja 2010 sekä 4 × 1 500 metrillä 2005, 2006, 2007, 2008 ja 2009. Maastojuoksun SM-kilpailuissa hän oli toinen 4 kilometrillä 2005. Sisäratojen SM- kilpailuissa 2003 hän sai kultaa 3 000 metrillä ja pronssia 1 500 metrillä. == Ennätykset == === Ulkoradat === Matka Aika Paikka Päivä 800 m 1.52,79 Lohja 8. heinäkuuta 2000 1 500 m 3.44,36 Lappeenranta 21. heinäkuuta 2005 3 000 m 8.05,83 Eurajoki 1. heinäkuuta 2000 5 000 m 14.10,06 Göteborg 28. elokuuta 2005 10 000 m 31.46,44 Helsinki 14. syyskuuta 2002 3 000 m ej 8.34,85 Göteborg 4. syyskuuta 2004 === Sisäradat === Matka Aika Paikka Päivä 800 m 2.01,50 Tallinna 15. tammikuuta 1997 1 500 m 3.51,96 Jyväskylä 13. helmikuuta 1999 3 000 m 8.06,97 Kuortane 23. helmikuuta 2003 3 000 m ej 8.45,41 Mustasaari 9. helmikuuta 2002 == Lähteet == Luokka:Suomalaiset estejuoksijat Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1979 syntyneet Luokka:Elävät henkilöt
Kari Hoppu

Kari Heikki Hoppu (s. 23. tammikuuta 1963 Helsinki) on suomalainen juristi ja professori. Hän on kauppatieteen tohtori, oikeustieteen lisensiaatti ja varatuomari. Hän toimii yritysjuridiikan professorina Aalto-yliopiston kauppakorkeakoulun Laskentatoimen ja rahoituksen laitoksen yksikössä.Aalto- yliopisto Lisäksi hän on yritysjuridiikan dosentti Turun kauppakorkeakoulussa.Turun yliopisto. Kari Hopun isä oli professori Esko Hoppu. == Kirjat == * * * == Lähteet == Luokka:Helsingin kauppakorkeakoulun professorit Luokka:Suomalaiset kauppatieteilijät Luokka:Suomalaiset oikeustieteilijät Luokka:Vuonna 1963 syntyneet Luokka:Elävät henkilöt Luokka:Suomalaiset professorit
Martti Lappalainen (musiikinopettaja)

Martti ”Mape” Lappalainen (22. lokakuuta 1941 Kokkola – 5. kesäkuuta 2011 Tammisaari, Raasepori) oli suomalaisen jazzmusiikin merkittävimpiä vaikuttajia ja April Jazzin johtaja.Jukka Hauru, Jazzmiehen voima perustui hiljaiseen viisauteen, Kuolleet, Helsingin Sanomat 7.6.2011 sivu C 5 Artikkelin verkkoversio Hän sai vuonna 1986 Jazzliiton Yrjö-palkinnon. Lappalainen valmistui 1968 Sibelius-Akatemiasta musiikinopettajaksi ja toimi sen jälkeen musiikinopettajana Tapiolan Yhteiskoulussa. Vuonna 1969 hän perusti kouluun Tapiolan Yhteiskoulun Big Bandin (myöhemmin Tapiola Big Band) ja vuonna 1980 sen rinnalle Espoo Big Bandin. Hän perusti 1987 pääkaupunkiseudun suurimpiin jazztapahtumiin nousseen April Jazzin, jonka johtaja hän oli kuolemaansa saakka. ”Herra Tapiolaksi” mainittu Lappalainen on valittu Espoon kaupungin kunniakansalaiseksi merkittävänä espoolaisena, ja vuonna 2010 kaupunkitoimittajat valitsivat hänet Vuoden kaupunkilaiseksi. == Lähteet == Luokka:Suomalaiset musiikkipedagogit Luokka:Vuonna 1941 syntyneet Luokka:Vuonna 2011 kuolleet Luokka:Suomalaiset musiikkivaikuttajat
Rakkautta

Rakkautta on Maria Jotunin nimellä Jotuni-Haggrén julkaisema toinen novellikokoelma vuodelta 1907. Se sai ilmestyessään paljon kritiikkiä ja sekä kirja että kirjailija leimattiin moraalittomiksi. Lisäksi kauhisteltiin, kuinka naisen sopi kirjoittaa "siveetöntä" tekstiä. Jotuni kuvasi naisten elämää ja kohtaloita tavalla, jota ei tuohon aikaan katsottu hyväksi. Jotunin saama huomio kuitenkin näkyi kirjan suosiossa ja siitä otettiin pian toinen painos. Teos on käännetty ruotsiksi nimellä Man kallar det kärlek. ==Lähteet== ==Aiheesta muualla== * Rakkautta (teoksen sähköinen kopio) Luokka:Suomalaiset novellikokoelmat Luokka:Vuoden 1907 kirjat Luokka:Maria Jotunin teokset
Crack the Skye

Crack the Skye on progressiivista metallia soittavan Mastodonin neljäs studioalbumi, joka julkaistiin vuonna 2009. Se sijoittui Yhdysvaltain virallisella albumilistalla sijalle 11. Sen julkaisi Reprise Records. Albumista on julkaistu myös vinyyliversio sekä CD:n ja DVD:n sisältävä paketti. Levy on palkittu moneen otteeseen. Albumi on yhtyeen menestynein levy, myyden yli 200 000 kappaletta amerikassa. Suomessa albumi nousi virallisen albumilistan sijalle 6. Yhdysvalloissa se nousi Billboard 200 -listan sijalle 11. Albumilta on kuvattu musiikkivideot kappaleista Oblivion ja Divinations. Vuonna 2011 yhtye julkaisi live-DVD:n "Live at the Aragon", joka sisältää mm. kokonaisuudessaan Crack The Skyen kappaleet ja elokuvan "Crack the Skye". Mastodonin kolme edellistä albumia käsittelivät tulta, vettä ja maata. Crack the Skye ei ole konseptialbumi, mutta se käsittelee neljättä alkuelementtiä, eli ilmaa. Muuten albumi kertoo astraaliprojektiosta, mustasta magiasta ja rasputinista Moskovan Venäjässä. Kappale Crack the Skye on omistettu Brann Dailorin siskolle Skyelle, joka teki itsemurhan 14-vuotiaana. == Kappaleet == # # # # #: I. Usurper #: II. Escape #: III. Martyr #: IV. Spiral # # # == Kokoonpano == * Troy Sanders – laulu, basso, kosketinsoitin * Brent Hinds – laulu, kitara, banjo * Brann Dailor – rummut & lyömäsoittimet, laulu * Bill Kelliher – kitara === Vierailevat muusikot === * Scott Kelly (Neurosis) – laulu kappaleessa "Crack the Skye" == Arvostelut == * Imperiumi.net: Imperiumi.net: Levyarvostelu * Metacritic: 82/100Metacritic: Reviews for Crack the Skye by Mastodon * AbsolutePunk: 88%AbsolutePunk: Album review * Allmusic: Allmusic review * Pitchfork Media: 8.0/10Pitchfork Media: Album review * Rolling Stone: Rolling Stone: Album review * Soundi: Soundi: Levyarvio == Aiheesta muualla == * * == Lähteet == Luokka:Mastodonin albumit Luokka:Vuoden 2009 albumit
Ananaskalat

Ananaskalat (Monocentridae) on limapääkaloihin kuuluva kalaheimo. Heimon lajeja tavataan trooppisista valtameristä. Osaa lajeista pidetään myös akvaarioissa. ==Lajit ja anatomia== Ananaskaloihin kuuluu neljä lajia kahdessa suvussa. Ananaskalat ovat melko pienikokoisia ja kasvavat suurimmillaan noin 21-22 cm pitkiksi. Lajeille on tyypillistä suurikokoiset, levymäiset suomut, joissa on piikkejä. Alaleuassa on elimiä, joiden öisin sinivihreän ja päivisin oranssin valon tuottavat symbioottiset bioluminoivat bakteerit. Ananaskalalajeilla on kaksi selkäevää. Etummainen koostuu neljästä tai viidestä piikistä ja takimmaisen selkäevät ruodot ovat pehmeitä.. ==Levinneisyys ja elintavat== Ananaskalalajeja tavataan trooppisista vesistä Intian valtameren ja Tyynenmeren alueilta. Ne elävät tyypillisesti parvissa 30-300 metrin syvyydessä merenpinnasta. Kalojen ravinto koostuu pinistä äyriäisistä ja eläinplanktonista, joita ne houkuttelevat valoelimillään. Ananaskalojen lisääntymisestä ei ole juurikaan tietoa, mutta ne eivät todennäköisesti vartioi muniaan. Monet ananaskalalajit ovat paikallisesti hyvin tärkeitä ruokakaloja. ==Lähteet== Luokka:Limapääkalat
Via Dolorosa (kappale)

Via Dolorosa on suomalaislaulaja Tommi Läntisen johtaman samannimisen yhtyeen kappale ja single. Single on myös yhtyeen ainoaksi jäänyt julkaisu. Se ilmestyi vuonna 1986. == Kappaleet == A-puoli # B-puoli # * == Kokoonpano == * Tommi Läntinen – laulu * Jari Jyrinä – kitara * Anssi Saarnilehto – basso * Lauri Aukia – rummut * Kim Trapp – koskettimet === Tuotanto === * Mika Sundqvist – äänittäjä * Juho Juntunen – kansikuva * J. Saarinen – kannen maalaus == Lähteet == * Via Dolorosa -single (PIS 183) Luokka:Suomalaiset rockkappaleet Luokka:Vuoden 1986 kappaleet Luokka:Tommi Läntinen
Blood Mountain

__NOTOC__ Blood Mountain on Mastodonin kolmas studioalbumi, joka julkaistiin 11. syyskuuta 2006. Albumi on konseptialbumi, jonka elementti-aiheena on maa, siinä missä kaksi edellistä albumia käsittelivät tulta ja vettä. Albumi kertoo miehestä, joka kiipeää ”verivuorelle” (Blood Mountain) etsimään kristallikalloa. Ennen albumia Mastodon oli juuri noussut edellisellä Leviathan-albumillaan suuren yleisön tietoisuuteen. Blood Mountainia pidetään mestarillisena teoksena ja se sisältää mutkikkaita kappalerakenteita ja kitarariffejä, kuten Mastodonin kappaleissa on tapana. Rolling Stone -lehti sijoitti Blood Mountainin vuoden 2006 yhdeksänneksi parhaaksi albumiksi. Albumilta on kuvattu neljä musiikkivideota: ”The Wolf is Loose”, ”Colony of Birchmen”, ”Sleeping Giant” ja ”Capillarian Crest”, joista viimeksi mainitun musiikkivideo on kuvattu livenä, mutta taustalla pyörii silti kappaleen studioversio. Albumin viimeisen kappaleen "Pendulous Skinin" kesto levyllä on peräti 22.15, josta varsinainen kappaleen osuus on tosin vain 5.03. Kappaletta seuraa 15 minuuttia hiljaisuutta, jota seuraa piiloraita, viesti Josh Hommelta. "Colony of Birchmen" -kappaleen nimi on viittaus Genesiksen kappaleeseen "The Colony of Slippermen", koska yhtyeen rumpali Brann Dailor on yhtyeen ihailija. Albumi debytoi Yhdysvalloissa Billboard 200 -listan sijalla 32. == Kappaleet == # # # # # # # # # # # # == Kokoonpano == * Troy Sanders – basso, laulu * Brent Hinds – kitara, laulu * Bill Kelliher – kitara, taustalaulu * Brann Dailor – rummut, taustalaulu === Vierailevat muusikot === * Scott Kelly (Neurosis) – laulu ja ylimääräiset sanat "Crystal Skull" * Josh Homme (Queens of the Stone Age) – laulu "Colony of Birchmen" ja piiloviesti "Pendulous Skin" * Cedric Bixler-Cavala – laulu "Siberian Divide" == Arvostelut == * The A.V. Club: AThe A.V. Club review * AllMsic: AllMusic review * Desibeli.net: Mastodon: Blood Mountain Viitattu 28.10.2022. * Imperiumi.net: Imperiumi.net: Levyarvostelu * Metacritic: 82/100Metacritic: Reviews for Blood Mountain by Mastodon * Pitchfork: 8.7/10Pitchfork Media: Album review * Soundi: Mastodon: Blood Mountain Viitattu 28.10.2022. == Aiheesta muualla == * * == Lähteet == Luokka:Mastodonin albumit Luokka:Konseptialbumit Luokka:Vuoden 2006 albumit
Marvin Martin

Marvin Martin (s. 10. tammikuuta 1988 Pariisi) on ranskalainen jalkapalloilija, joka edustaa Ligue 1:ssa pelaavaa Lilleä. Martin liittyi Sochaux'n riveihin 14-vuotiaana kesällä 2002. Edustusjoukkueeseen hän pääsi kaudella 2008–2009 ja pelasi heti 27 ottelussa. Kaudella 2010–2011 Martin nousi seuran johtavaksi pelintekijäksi, kun Stéphane Dalmat siirtyi toisaalle. Martin syötti kauden aikana 17 maalia, mikä oli eniten koko liigassa. Kesäkuussa 2012 Martin allekirjoitti viisivuotisen sopimuksen Lillen kanssa. Martin pelasi ensimmäisen aikuisten maaottelunsa Ranskan maajoukkueessa 6. kesäkuuta 2011, jolloin hän teki kaksi maalia Ukrainaa vastaan. Lisäksi hän on pelannut 10 ottelua alle 21-vuotiaiden maajoukkueessa. == Lähteet == === Tilastot === * === Viitteet === Luokka:Ranskalaiset jalkapalloilijat Luokka:Vuonna 1988 syntyneet Luokka:Elävät henkilöt
Åbo Tidning

Åbo Tidning oli Turussa vuosina 1882–1906 ilmestynyt ruotsinkielinen sanomalehti. Ruotsinmielinen Åbo Tidning perustettiin kielikysymyksessä neutraalin Åbo Underrättelserin kilpailijaksi. 1880-luvulla sen toimitussihteerinä työskenteli kansansivistyspyrintöjä ajanut John Hedberg, joka vaikutti myös julkaisuyhtiön kansanlehden Västra Finlandin perustamiseen. Sortovuosina Åbo Tidning oli linjaltaan perustuslaillinen ja kesällä 1901 se oli kaksi kuukautta viranomaisten lakkauttamana. Åbo Underrättelserin muututtua ruotsinmielisemmäksi lehtien välisestä kilpailusta päätettiin luopua. Åbo Tidning lakkasi ilmestymästä vuoden 1907 alusta ja sen sisarlehdet Västra Finland ja Turun Lehti siirtyivät uuden yhtiön omistukseen. Aluksi seitsemän ja vuonna 1906 kuusi kertaa viikossa ilmestyneen lehden levikki oli 1500 kappaletta vuonna 1900. == Päätoimittajat == *Ernst Rönnbäck (1883–1884) *Gustaf Alexander Cygnaeus (1885–1906). ==Lähteet== ==Aiheesta muualla== * Åbo Tidning Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Turun media
Österbottniska Posten

Österbottniska Posten oli Uudessakaarlepyyssä vuosina 1883–1968 ilmestynyt ruotsinkielinen sanomalehti. Vuoteen 1985 saakka sitä julkaistiin aikakauslehtenä. Lukkari J.W. Nesslerin perustaman lehden ensimmäinen päätoimittaja oli tunnettu kansanvalistusmies Anders Svedberg. Jakobstad Tidningin perustamiseen saakka se levisi myös Pietarsaareen ja sen ympäristöön. Myöhemmin Österbottniska Postenista tuli suppean levikkialueensa paikallislehti, joka pysyi sisällöltään ja ulkoasultaan vanhakantaisena. Vuonna 1968 lehti myytiin uusiin käsiin, ja sen tilalla alettiin julkaista samannimistä nuorisolehteä. Kerran viikossa ilmestyneen lehden levikki oli 2 500 kappaletta vuonna 1950. == Päätoimittajat ja vastaavat päätoimittajat == *Anders Svedberg (1883–1889) *Math. Nessler (1889–1904) *Karl Johan Hagfors (1904–1911) *J.W. Nessler (vast. toim. 1905–1910), *Paul Nessler (vast. toim. 1910–1924), *Hjalmar Björkvalla (1912–1920), *J. Nilsson (1921), *Einar Hedström (1924–1945), *Karl-August Finnström (1945–1957), *Vilhelm Nyby (1957–1963), *Ole Fagernäs (1963–1964) *Ragnar Dahlstedt (1965–1968). ==Lähteet== ==Aiheesta muualla== * Österbottniska Posten Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Uudenkaarlepyyn media
Österbotten (sanomalehti)

Österbotten oli Vaasassa vuosina 1864–1878 ilmestynyt ruotsinkielinen sanomalehti. Österbottenin perustaja ja toimittaja oli kansakoulunopettaja Anders Svedberg. Luonteeltaan se oli Pohjanmaan ruotsinkieliselle maaseutuväestölle suunnattu kristillis-siveellinen kansanlehti. Se ajoi kansansivistystä ja oli kielipoliittisesti maltillinen. Aluksi kerran ja myöhemmin kahdesti kuukaudessa ilmestyneen lehden levikki oli suurimmillaan 650 kappaletta vuonna 1865. Vuoden 1878 lopussa se lopetettiin taloudellisesti kannattamattomana. Myöhemmin Svedberg perusti Uuteenkaarlepyyhyn Österbottniska Postenin. ==Lähteet== ==Aiheesta muualla== * Österbotten Historiallisessa sanomalehtikirjastossa Luokka:Ilmestymästä lakanneet suomalaiset ruotsinkieliset sanomalehdet Luokka:Vaasan media
Eino Pukkila

Eino Olavi Pukkila (6. helmikuuta 1905 Valkeala – 19. marraskuuta 1989) oli suomalainen sotakirjailija. == Teoksia == * Taisteluhälytys : Suomen laivasto jatkosodassa. WSOY 1961 * Tulimyrsky Suomenlahdella : romaani. Weilin+Göös 1970, Uusi kirjakerho 1978 * Sota tulee mereltä. Weilin+Göös 1981 * Verlan kuohuista maailmalle : elämää Verlassa 1910- ja 1920-luvuilla. Doseator, Espoo 2005 * Merisotilas : laivastoelämää 1920- ja 1930-luvuilla. Doseator, Espoo 2006 * Merisodankäynti ja merisodankäyntivälineet toisen maailmansodan aikana. Doseator, Espoo 2008 (käsikirjoitus noin vuodelta 1947) == Lähteet == * * Teokset Fennica-tietokannasta Luokka:Suomalaiset sotakirjailijat Luokka:Vuonna 1905 syntyneet Luokka:Vuonna 1989 kuolleet
Arden

Arden on seuraavien henkilöiden sukunimi: * Daphne Slater (o.s. Arden, s. 1941), brittiläinen pikajuoksija * Don Arden (1926–2007), brittiläinen musiikkimanageri * Elizabeth Arden (1878–1966), kanadalainen kosmetiikka-alan yrittäjä * Eve Arden (1908–1990), yhdysvaltalainen näyttelijä * Jann Arden (s. 1962), kanadalainen laulaja ja lauluntekijä * Jeremy Arden (s. 1964), brittiläinen säveltäjä * John Arden (1930–2012), englantilainen näytelmäkirjailija == Muita merkityksiä == * Arden International, Christian Hornerin perustama Formula 3000-talli * Far Arden, suomalainen rockyhtyhe * Arden, kylä Yhdysvaltojen Delawaressa
Kauhavan lento-onnettomuus 1958

Kauhavan lento-onnettomuudessa 19. syyskuuta 1958 kaksi ilmavoimien Focke-Wulf Stieglitz -alkeiskoulukonetta törmäsi toisiinsa ilmassa taitolentoharjoituksissa. Molempien koneiden ohjaajat – upseerioppilaat Jouko Paavo Pihkala (s. 1939) ja Yrjö Eino Kalevi Rosti (s. 1939) – saivat onnettomuudessa surmansa. Molemmille lentäjille oli määrätty yleisen käytännön mukaisesti oma taitolentoalueensa. Oppilas Pihkala oli noussut koneineen omalla alueellaan noin 1200 metriin ja lähti sieltä suorittamaan syöksykierrettä. Arvostelulautakunta seurasi kentällä hänen suoritustaan. Pihkalan päästyä syöksykierteessä noin tuhanteen metriin, ilmestyi oppilas Rostin kone yhtäkkiä vaakalennossa Pihkalan koneen alle. Pihkalan kone iski ilmassa Rostin koneen vasempaan siipeen, ja molemmat koneet syöksyivät maahan. Onnettomuuden syyksi todettiin myöhemmissä tutkimuksissa lentäjien virhe. == Lähteet == * *Lehtileike, johon ei ole merkitty, mikä lehti on kyseessä; oletettavasti kyseessä on joko Ilkka tai Vaasa. Luokka:Lento-onnettomuudet Suomessa Luokka:Vuoden 1958 lento-onnettomuudet Luokka:1950-luvun onnettomuudet Suomessa
Pär Hansson

Pär Hansson on seuraavien henkilöiden nimi: * Pär Hansson, ruotsalainen jalkapalloilija * Pär Hansson, ruotsalainen poliitikko * Pär Hansson, ruotsalainen runoilija.
Sa Dingding

Sa Dingding (, s. 27. joulukuuta 1983) on kiinalainen laulaja ja lauluntekijä. Dingdingilla on Han-kiinalaiset ja mongolialaiset sukujuuret, ja hän laulaa kiinaksi, sanskritiksi, tiibetiksi ja kuvitteellisella kielellä. Hän myös soittaa kappaleissaan perinteisiä soittimia kuten guzhengia ja morin huuria. Dingding syntyi nimellä Zhou Peng () Sisä-Mongoliassa, Kiinassa. Hänen isänsä oli Han-kiinalainen ja äiti mongolialainen. Sisä-Mongoliassa Dingding asui isoäitinsä luona ja tutustui etnisten vähemmistöjen musiikkiin. Hän kiinnostui myös buddhalaisuudesta ja alkoi opiskella itsenäisesti sanskritia ja tiibetiä. Myöhemmin hän muutti Pekingiin opiskelemaan musiikkia. 18-vuotiaana Dingding julkaisi syntymänimellään ensimmäisen albuminsa Dong Ba La. Vuonna 2006 kappale "Holy Incense" esiintyi Sherwood Hun elokuvassa Prince of the Himalayas. Vuonna 2007 Dingding julkaisi albumin Alive, jota Universal levitti useissa maissa. Hongkongissa albumin ohella julkaistiin DVD, joka sisälsi musiikkivideoita, remixin kappaleesta "Alive" (万物生), tuotantomateriaalia ja kiinankielisen version kappaleesta "Mama Tian Na" (妈妈天那). Vuonna 2008 Dingding voitti BBC Radio 3:n Aasian-Tyynenmeren alueen musiikkipalkinnon, ja pääsi esiintymään Royal Albert Hallissa eurooppalaiselle yleisölle. Samana vuonna hän myös julkaisi singlen Qin Shang. Vuoden 2008 Sichuanin maanjäristyksen jälkeen Dingding sävelsi Deep Forestin Eric Mouquetin kanssa kappaleen "Won't Be Long" kerätäksen varoja hätäapuun. ==Diskografia== ;Albumit * * * * * ;Singlet * * ==Lähteet== ==Aiheesta muualla== *Sa Dingdingin virallinen blogi *Sa Dingdingin viralliset englanninkieliset sivut Luokka:Elävät henkilöt Luokka:Kiinalaiset laulajat Luokka:Vuonna 1983 syntyneet
Barbie Pähkinänsärkijä-baletissa

Barbie Pähkinänsärkijä-baletissa on Barbie-nukkeihin perustuva animaatioelokuva vuodelta 2001. Elokuvassa Barbie-nukkehahmo on sijoitettu Pjotr Tšaikovskin kuuluisan Pähkinänsärkijä-baletin maisemiin, ja elokuva käyttää baletin musiikkia. Pähkinänsärkijän roolissa on luonnollisesti Ken. Alkuperäiseen Pähkinänsärkijään verrattuna elokuvassa on enemmän seikkailuja ja sivuhahmoja. == Rooleissa == Rooli Englanninkielinen Suomenkielinen Barbie Kelly Sheridan Sanna Majuri Pähkinänsärkijä/Prinssi Eric Kirby Morrow Mika Turunen Hiirikuningas Tim Curry Mika Ala-Panula Täti Drosselmeyer Kathleen Barr Minna Tasanto Isoisä Drosselmeyer French Tickner Pauli Virta Palvelijatar Shona Gailbraith Mari Laari Tommy Alex Doduk Jan Lindroos Shelly Chantal Strand Joanna Lottonen Pimm Peter Kelamis Elise Langenoja Pöllö Kathleen Barr Mari Laari Majuri Minttu Christopher Gaze Pasi Ruohonen Kapteeni Karkki Ian James Corlett Antti Jaakola Piparminttutyttö Britt McKillip Joanna Lottonen Piparkakkupoika Danny McKinnon Jan Lindroos Lisäksi suomeksi sivurooleissa Pasi Ruohonen ja Pauli Virta. === Suomenkielinen versio === * Äänitysstudio: Oy PVP-Voice Ab / Sun Studio * Ohjaaja: Mari Laari * Kääntäjä: Pertti Rautomaa / Medieværket * Äänitys ja editointi: Juha Paananen, Jukka Teittinen * Miksaus: Jens Ryberg * Suomenkielinen tuottaja: Pauli Virta * Tuottaja: Svend Christiansen / Sun Studio == Aiheesta muualla == * == Lähteet == Luokka:Barbie-elokuvat Luokka:Vuoden 2001 brittiläiset elokuvat Luokka:Suoraan videolle julkaistut elokuvat Luokka:Brittiläiset animaatioelokuvat
Alexandra (Yhdistyneen kuningaskunnan kuningatar)

Kuningatar Alexandra (Alexandra Caroline Marie Charlotte Louise Julia; 1. joulukuuta 1844 Kööpenhamina, Tanska – 20. marraskuuta 1925) oli tanskalainen prinsessa, joka avioitui Ison-Britannian kruununperijän Walesin prinssi Edwardin kanssa vuonna 1863. Walesin prinsessa Alexandrasta tuli kuningatar hänen anoppinsa kuningatar Viktorian kuollessa 1901 ja prinssi Edwardin noustessa valtaistuimelle. Kuningatar Alexandra oli melko suosittu Yhdistyneessä kuningaskunnassa osin miehensä suosion takia ja osin oman hyväntekeväisyytensä ansiosta. Kuningatar Alexandrasta tuli kuningataräiti vuonna 1910, kun hänen aviomiehensä kuoli. Kuningatar Alexandra oli Euroopan apeksi kutsutun Tanskan kuningas Kristian IX:n tytär, joten hän oli muun muassa Venäjän keisarinna Maria Fjodorovnan (Dagmar), Kreikan toisen kuninkaan Yrjön ja Tanskan kuningas Fredrikin sisar. Äitinsä Hessen-Kasselin Louisen kautta hän oli sukua muun muassa Suomen valitulle kuninkaalle Hessen-Kasselin Fredrik Kaarlelle, joka oli hänen serkkunsa. == Esivanhemmat == == Lapset == Kuningatar Alexandralla ja kuningas Edwardilla oli kuusi lasta: Nimi Syntyi Kuoli Puoliso prinssi Albert Victor, Clarencen herttua 8. tammikuuta 1864 14. tammikuuta 1892 kihloissa Teckin Maryn kanssa, ei lapsia kuningas Yrjö V 3. kesäkuuta 1865 20. tammikuuta 1936 Teckin Mary, 6 lasta prinsessa Louise 20. helmikuuta 1867 4. tammikuuta 1931 Fifen 1. herttua Alexander Duff prinsessa Victoria 6. kesäkuuta 1868 3. joulukuuta 1935 ei avioitunut koskaan prinsessa Maud 26. marraskuuta 1869 20. marraskuuta 1938 Norjan kuningas Haakon VII, lapsi Olavi V prinssi Alexander John 6. huhtikuuta 1871 7. huhtikuuta 1871 kuoli lapsena ==Lähteet== * === Viitteet === == Aiheesta muualla == Luokka:Yhdistyneen kuningaskunnan kuninkaalliset Luokka:Intian keisarinnat Luokka:Tanskan prinsessat Luokka:Kuningataräidit Luokka:Vuonna 1844 syntyneet Luokka:Vuonna 1925 kuolleet
Randall Davidson

Randall Thomas Davidson (7. huhtikuuta 1848 – 25. toukokuuta 1930) oli Canterburyn arkkipiispa vuosina 1903–1928. Hän oli ensimmäinen eläkkeelle jäänyt arkkipiispa. Pappisuransa alkuaikoina Davidson toimi arkkipiispa Archibald Campbell Taitin henkilökohtaisena pappina ja meni naimisiin tämän tyttären kanssa. Sittemmin hän toimi Windsorin tuomiorovastina vuosina 1883–1891, valmistui teologian tohtoriksi 1890. Hän toimi Rochesterin piispana vuodesta 1891 vuoteen 1895, jolloin hänet valittiin Winchesterin piispaksi. Canterburyn arkkipiispaksi hänet vihittiin vuonna 1903 ja hän toimi virassa vuoteen 1928, jolloin jäi eläkkeelle. == Lähteet == Luokka:Canterburyn arkkipiispat Luokka:Rochesterin piispat Luokka:Winchesterin piispat Luokka:Vuonna 1848 syntyneet Luokka:Vuonna 1930 kuolleet
Aviva Stadium

Aviva Stadium on stadion Dublinissa, Irlannissa. Stadion avattiin 14. toukokuuta 2010 ja se toimii Irlannin rugby union -maajoukkueen ja jalkapallomaajoukkueen kotikenttänä. Kyseiset lajiliitot myös omistavat stadionin. Maaotteluiden ohella stadionilla on pelattu muun muassa Eurooppa- liigan finaali ja Nations Cup 2011. Aviva Stadium rakennettiin samalle paikalle kuin entinen kansallisstadion Lansdowne Road, joka purettiin 2007. Stadionin rakentaminen maksoi noin 410 miljoonaa euroa. Stadionin nimioikeudet on myyty vakuutusyhtiö Avivalle 10 vuodeksi. Aviva Stadiumille mahtuu 51 700 katsojaa. == Lähteet == == Aiheesta muualla == * Stadionin viralliset sivut Luokka:Jalkapallostadionit Luokka:Irlannin jalkapallo Luokka:Dublinin rakennukset ja rakennelmat Luokka:Dublinin urheilu
Rafael Laethén

Jakob Rafael Laethén (30. maaliskuuta 1845 Pyhäjärvi Vpl – 6. marraskuuta 1898 Tampere) oli suomalainen pankinjohtaja, säveltäjä ja runoilija. ==Henkilöhistoria== Laethénin vanhemmat olivat lukkari Jakob Laethén ja Anna Fredrika Anttonen. Hän pääsi ylioppilaaksi 1864 Kuopion lukiosta ja opiskeli sitten oikeustiedettä Helsingin yliopistossa, mutta ei suorittanut mitään tutkintoa. Hän oli naimisissa vuodesta 1876 Gustafva (Nipu) Ahrenbergin (k. 1936) kanssa. Laethén toimi 1870-luvulla Yhdyspankin Helsingin konttorin virkailijana ja Borgströmin tupakkatehtaan kassanhoitajana, mutta oli sitten mukana perustamassa Kansallis-Osake-Pankkia, jonka johtokunnan jäsenenä hän toimi 1889–1897 ja väliaikaisena pääjohtajana 1891-1892. Tampereen Osake- Pankin pääjohtajaksi hän tuli 1898, mutta kuoli myöhemmin samana vuonna. Laethén laati alaltaan suomenkielisen pankkisanaston. ==Taiteellinen tuotanto== Laethénin sävellyksiä ovat muun muassa Lintuselle (Sanopa laululintu, selitä sirkkunen) Elias Lönnrotin sanoituksella sekä Aleksis Kiven Kanervala-runokokoelman runoon perustuva Keinu, samoin kuin Mit deinen blauen Augen, Nyt taisteluun me riennämme, Suksimiesten laulu, Isänmaa, Iltalaulu ja Kehtolaulu sydämelleni. Keräämiään karjalaisia kansanlauluja hän sovitti mieskuorolle ja julkaisi nimimerkillä ae-ae joukon runoja savokarjalaisten Koitar-albumissa. == Lähteet == * * * Sivu 429. ===Viitteet=== Luokka:Suomalaiset pankinjohtajat Luokka:Suomalaiset runoilijat Luokka:Suomalaiset taidemusiikin säveltäjät Luokka:Vuonna 1845 syntyneet Luokka:Vuonna 1898 kuolleet
Love Kirjat

Love Kirjat oli vuonna 1977 perustettu suomalainen kirjankustantamo. Love Kirjoja pidetään ensimmäisenä suomalaisena riippumattomana pienkustantamona. Kustantamon perusti viisi intohimoista kirjallisuuden harrastajaa, joista yksi oli Peter von Bagh. Sen innoittajana toimi levy-yhtiö Love Records. Love Kirjat julkaisi noin sata kirjaa. Pääosa Love Kirjojen kustantamista kirjoista oli ulkomaisten kirjailijoiden, muiden muassa William Shakespearen, Honore de Balzacin ja Jack Londonin teoksia. Kustantamo toimi noin 30 vuotta. 2000-luvulla WSOY julkaisi uusintapainoksia Love Kirjojen julkaisemista kirjoista ja myös uusia kirjoja käyttäen Love Kirjat -tuotemerkkiä. == Lähteet == == Aiheesta muualla == * Love Kirjat Kirjasampo.fi-palvelussa Luokka:Entiset suomalaiset kirjankustantamot
Heritage

Heritage on Opethin kymmenes studioalbumi, joka julkaistiin 14. syyskuuta 2011. Albumi nousi Suomen virallisen listan sijalle 2. == Tausta == Opeth lähti juhlistamaan 20 vuoden taivaltaan maailmankiertueella, kun Watershedin julkaisusta oli kulunut jo lähes kaksi vuotta. Tämän kiertueen keikalta yhtye myös kuvasi toistaiseksi uusimman live-DVD:nsä. Tämän jälkeen, joulukuun alussa, yhtye ilmoitti menevänsä tulevan vuoden alusta studioon äänittämään kymmenettä studioalbumia. Toukokuun lopulla levyn nimi Heritage julkistettiin. Muutaman päivän päästä yhtye julkisti myös Travis Smithin tekemän kansitaiteen. Albumin äänitysten jälkeen jäsenten yhteinen päätös kosketinsoittaja Per Wiberg eroamisesta varmistui. Wiberg soittaa kuitenkin vielä tulevalla levyllä. Uudelle levylle keulahahmo Mikael Åkerfeldt on kertonut, että albumilla ei kuulla yhtään aggressiivista ja death metalille ominaista murinalaulua, vaan se on Damnationin jälkeen toinen Opethin levy, jolla sitä ei kuulla. Se muistuttaa hänen sanojensa mukaan Damnationia. Sen soundit ovat aika pitkälle 70-luvulta. == Kappaleet == # # # # # # # # # # === Bonuskappaleet === # * # == Kokoonpano == * Mikael Åkerfeldt – laulu, kitara * Fredrik Åkesson – kitara * Martin Mendez – basso * Martin Axenrot – rummut * Per Wilberg – kosketinsoittimet === Vierailevat muusikot === * Alex Acuña – perkussio (kappale "Famine") * Björn J:son Lindh – huilu (kappale "Famine") * Joakim Svalberg – flyygeli (kappale "Heritage") == Arvostelut == * AllMusic: AllMusic review * Desibeli.net: * Imperiumi.net: Imperiumi.net: Levyarvio * Kaaoszine: 9/10Kaaoszine: Levyarvio * Metacritic: 72/100Metacritic: Reviews for Heritage by Opeth * Pitchfork Media: 6.9/10Pitchfork Media review * Rolling Stone: Rolling Stone: Album review * Soundi: Soundi: Levyarvio == Lähteet == * http://www.inferno.fi/blogi-opeth-heritage-ilm-20-9-4914/ === Viitteet === == Aiheesta muualla == * * Luokka:Vuoden 2011 albumit Luokka:Opethin albumit
All of the Lights

All of the Lights on Kanye Westin tammikuussa 2011 julkaistu kappale, jolla vierailee Rihanna. Se on tehty vuonna 2010 New Yorkissa. Se julkaistiin neljäntenä singlenä Kanye Westin viidenneltä studioalbumilta, My Beautiful Dark Twisted Fantasy. Luokka:Vuoden 2010 kappaleet Luokka:Kanye Westin kappaleet Luokka:Rihannan kappaleet
Anete Jēkabsone-Žogota

Anete Jēkabsone-Žogota (s. 12. elokuuta 1983 Riika) on latvialainen koripalloilija. Hän pelaa Fenerbahçessa Turkissa.Oficiāli: Jēkabsone – Žogota paraksta līgumu ar „Fenerbahce” parsportu.lv Anete Jekabsone Zogota Fenerbahçe’de www.fenerbahce.org Hän on VEF Rīgan entisen tähtipelaajan Andris Jēkabsonsin tytär. Aikaisemmin Jēkabsone-Žogota pelasi Moskovan Dynamossa, johon hän siirtyi kaudeksi 2006–2007 Ainārs Zvirgziņšin tultua valituksi joukkueen päävalmentajaksi. Ennen siirtoaan hän pelasi ranskalaisissa USO Mondevillessä ja CJM Bourges Basketissa. Vuonna 2007 Jēkabsone-Žogota osallistui Latvian maajoukkueessa toiseen EM- lopputurnaukseensa. Hän oli turnauksen toiseksi paras pistenainen 17,2 pisteellään ottelua kohden. Hänet myös valittiin turnauksen tähdistöjoukkueeseen. Vuoden 2008 olympialaisissa hän oli neljänneksi paras pistenainen 15,8 pisteellään ja toiseksi paras syöttäjä 4,0 syötöllään ottelua kohden. Vuonna 2009 Jēkabsone-Žogota siirtyi kesäkuun lopulla vapaana pelaajana Connecticut Suniin Women's National Basketball Associationiin. ==Saavutuksia ja palkintoja== * Valittiin FIBAn vuoden 2005 nuoreksi naispelaajaksi Euroopassa * Valittiin vuoden 2005 naisten EM-kisojen kakkostähdistöjoukkueeseen. * Valittiin vuoden 2007 naisten EM-kisojen ykköstähdistöjoukkueeseen. * Voitti naisten EuroCupin Moskovan Dynamossa vuonna 2007. * Valittiin vuoden 2009 naisten EM-kisojen tähdistöjoukkueeseen. ==Lähteet== ==Aiheesta muualla== *Pelaajaprofiili vuoden 2007 naisten EM- kisojen sivustolla Luokka:Latvialaiset koripalloilijat Luokka:Vuonna 1983 syntyneet Luokka:Elävät henkilöt